google/wiki40b huggingface dataset:
Toyhunder

Biologi

Man finner flest toyhunder blant selskapshundene, men det er mange eksempler på at toyhunder er ypperlige brukshunder – herunder også jakthunder, og ofte var nettopp bruksegenskapene opprinnelsen til typen.
Små hunder ble opprinnelig alet frem for å kontrollere skadedyrbestandene. De var hurtige og svært effektive i forhold til større hunder, og de var langt mer kostnadseffektive. Man må huske på, at i tidligere århundrer ble hunden sjelden holdt for sosiale formål, men heller av praktiske og økonomiske årsaker. Det var billigere og mer effektivt å bruke små hunder til å kontrollere bestandene av skadedyr enn katter (som gjerne formerte seg uten kontroll) og folk.
Toyhunder er ofte en miniatyrvarianter av mer storvokste hunderaser, som ofte eksistere i kraft av flere størrelsesvarianter. Et eksempel på dette er toypuddel. Det finnes imidlertid også eksempler på regulære toyhundraser, som chihuahua og malteser.

Tekopphunder

Tekopphunder (av eng. teacup dogs) er «supersmå» størrelsesvarianter av toyhunder. De blir ofte kalt designerhunder og motehunder, fordi disse hundene nærmest uten unntak har blitt avlet frem av egoistiske sosiale behov. Tekopphunder har aldri hatt noen annen misjon enn å være «smykker» for sositeten og en inntektskilde for oppdretterne. Ingen seriøse stambokregistre anerkjenner tekopphunder som en terminologi for ei selvstendig gruppe.
Noen eksakt definisjon på hva en tekopphund er finnes ikke, men det hevdes generelt at for å kunne kalles en tekopphund skal hunden veie mindre enn 2,25–1,9 kg (vekten varierer). Typiske tekopphunder veier imidlertid ofte mindre enn 1,5 kg, og gjerne også under 1 kg.
Tekopphunder har blitt svært populære, men de er også meget omstridte. Typene har blitt avlet siden midten på 1990-tallet i USA, men mange kynologer og andre fagfolk kaller dem «ekstremiteter» som ikke nødvendigvis ganger en hunderase.
I senere år har en rekke kjendiser, blant annet innen film og musikk, bidratt til å gjøre disse hundene til en motesak, som for eksempel Paris Hilton, Britney Spears og Jessica Simpson. Hunderasen chihuahua har i så måte vært sentral, men nå dukker det stadig opp nye «tekoppraser», som for eksempel tekopp-puddel. Prisene kan også være hinsides all virkelighet på grunn av populariteten. Hotellarvingen Paris Hilton skal i 2014 ha betalt 13 000 amerikanske dollar til en kanadisk oppdretter for en tekopputgave av den lille tysk spitzen pomeranian.
Piper (navn)

Etymologi

Kvinnenavnet Piper er dannet av etternavnet Piper, som opprinnelig var et tilnavn til en person som spilte fløyte.
Guedesia

Utseende

Middelsstore (ca. 30 millimeter), avlange, litt flate, blanke, rødbrune trebukker. Hos denne slekten er ikke kjevene påfallende forstørrede. Pronotum har et par korte, kraftige pigger på sidekanten. Dekkvingene er parallellsidige med litt avrundede "skuldre". Beina er forholdsvis korte.

Utbredelse

Slekten er utbredt i det sørlige Afrika.
Det tekniske universitetet i Karlsruhe

Universität Karlsruhe (TH) er et teknisk universitet i Karlsruhe og medlem av TU 9. Det er Tysklands eldste tekniske universitet.

Historie

Universität Karlsruhe ble grunnlagt i 1826 av storhertug Ludwig I av Baden som en polyteknisk skole, modellert på École Polytechnique i Paris. I 1865 ble skolen opphøyet til teknisk høgskole av storhertug Friedrich I av Baden, derav navnet Fridericiana som skolen noen ganger kalles.
I 1888 beviste Heinrich Hertz eksistensen av elektromagnetiske bølger. Hans auditorium eksistterer fortsatt. I 1904 fikk skolen, som det første universitet i Tyskland, en kvinnelig student til å fullføre en komplett utdanning.
I 1967 ble høgskolen omdøpt til Universität Karlsruhe, men konseptet Technische Hochschule (TH) ble beholdt som et supplement.
Diphucephala

Utseende

Middelsstore, gjerne metallisk grønne oldenborrer. Kroppen har fine, korte hår. Dekkvingenes overflate er litt rynkete. "Snuten" ender gjerne i to korte horn.

Levevis

Larvene lever i jorda, der de eter røtter. De voksne billene flyr om dagen. Disse artene kan forekomme i høytliggende regnskoger.
De voksne billene kan av og til ha masseforekomster da de snaubeiter trærne. De besøker også blomster.

Utbredelse

Slekten er utbredt i Australia.
Asbolis capucinus

Utseende

En middelsstor (vingespenn ca. 40 millimeter) smyger, ensfarget brun bortsett fra en litt diffus, lys flekk på undersiden ved bakkanten av forvingen. Larven er blekgrønn med gulbrun hodekapsel.

Levevis

Larvene lever på ulike gress-arter.

Utbredelse

Arten er kjent fra det sørlige Florida, frå øyene i Karibia og fra Colombia.
Karmakongen

Handlingen

Romanen forteller to parallelle historier. På nåtidsplanet forteller den unge jeg-fortelleren sin egen historie over et tidsrom av ca. to år, og med korte tilbakeblikk i barndommen. Han lever sammen med sin enslige mor, og med savnet av en far som forlot dem for lenge siden, og som han ikke kan huske. Mora kompenserer for savnet ved å knytte gutten tett til seg, og atskille seg og gutten fra omverden. Hun hyller han inn i en forestilling om at de er annerledes og unike – rett og slett av kongelig byrd, og derfor ikke skal pleie omgang med andre. Hun bader han og steller han og sover sammen med han som hun alltid har gjort, og etter som gutten vokser til, får forholdet noe nesten incestuøst over seg. Mens mora ikke forstår eller ikke vil forstå at gutten begynner å bli voksen, blir rutinene deres for han mer og mer beklemmende.
Hun livnærer seg av å gi pianotimer, mens gutten i mangel av venner går til sin faste plass i utkanten av kirkegården og fører lange samtaler med en gutt på hans egen alder som døde i en bilulykke for flere år siden. De eneste han ser ut til å omgås er Jensens nedenunder; enslig far med datteren Maja og den litt eldre Emil. Det er når jeg-personen plutselig finner seg midt oppe i et hett kjærlighetsforhold til Maja at ting kommer i bevegelse. Nå starter kampen for løsrivelse fra mora, som også omfatter kampen for å få henne tilbake til virkeligheten.
Den andre historia fortelles i innskutte kapitler i nåtidshistoria. Den tar utgangspunkt i et bilde som han har fått av Jensen; bildet av den vietnamesiske buddhistmunken Thich Quan Duc, som i 1963 brente seg selv til døde på et trafikkert gatehjørne i Saigon i protest mot regjeringas samarbeid med vestlig imperialisme i landet. For jeg-personen får bildet av den brennende munken en symbolsk betydning, ved at det knyttes følelsesmessig til farens plutselige forsvinning.
Den egentlige hovedpersonen i denne andre fortellinga er den vietnamesiske nonnen Ni Co, som var øyenvitne til Thichs selvmord. Det er en fortelling om et menneske som kommer ut for en rekke uforskyldte ulykker, og som tålmodig avfinner seg med sin skjebne.
I siste halvdel av romanen samles trådene mellom de to historiene. Jensen, som deler jeg-personens dragning mot historia om Ni Co og Thich Quan Duc, inviterer han med seg på en reise til Vietnam for å se åstedet i Saigon og kanskje også følge sporene av Ni Co. Når de kommer tilbake fra denne reisen – etter virkelig å ha fått møte den gamle nonnen – føler de begge at de er en annen enn før de reiste. Jeg-personen gjenforenes med Maja, og hjemme hos mora venter den store overraskelsen: Faren er dumpet ned som en deus ex machina, og verden er for første gang hel.
Donau-klassen

Donau-klassen er en klasse av russiske motorskip for persontransport på elverDen er oppkalt etter elven Donau.
Todekks frakt- og passasjerskip ble bygget i Ungarn i perioden 1959–1965.
Hagström Swede

Vintage-instrumenter

Hagströmfabrikken produserte Swede-gitarer fra 1970 til 1982, men de svenskproduserte instrumentene ble utkonkurrert på pris da de andre store merkene flyttet produksjonslinjene til Asia, og i 1983 la fabrikken i Älvdalen ned produksjonen.
Etter nedleggelsen gikk det ikke lang tid før de svenskproduserte Hagströmgitarene ble samleobjekter.

Utseende og klang

Swede-modellen er inspirert av Les Paul, og bar opprinnelig navnet The Hagstrom LP, men er verken konstruksjons- eller utseendemessig en kopi av LP. Tross de iøynefallende likhetene er de lett å holde fra hverandre: Swedens cutaway er rundere og mer lukket enn tilvarende på LP, instrumentet har i tillegg en bryter på nedre horn og ikke minst Hagströms tradisjonelle asymmetriske hodedesign.
Itillegg til de vanlige volum- og tonekontrollhjulene og en treveis pickupvelger, er Swede utstyrt med treveis bryter på nedre horn. Denne fungerer som et tonefilter for betoning av diskant eller bass – i mellomposisjonen er filteret sjaltet ut.
Klangen er varm og fulltonende, typisk for instrumenter med dobbeltspolede humbucker-pickuper.
Grunnkretser i Fosnes kommune

Grunnkretser i Fosnes kommune er delområder og grunnkretser som seksjonerer Fosnes kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bevilgning

Bevilgende myndighet

I politikken tilfaller bevilgende myndighet som regel den lovgivende forsamlingen. Denne makten kan brukes som et substitutt for utøvende makt ved at bevilgninger holdes tilbake som et pressmiddel for å tvinge igjennom bestemte hensyn. Maktinnehaveren kan på denne måten styre mye av den utøvende myndighetsutøvelsen ved å true med tilbakeholdelse av offentlige midler. Bevilgende myndighet kan også brukes som sanksjon.
I Norge har tre styringsnivåer bevilgende myndighet: Kommunene, fylkeskommunene og staten ved Stortinget. På en måte er det likevel Stortinget, siden det fastsetter skatt, lager lover som regulerer skattøret, hvilke aktiviteter som blir lovregulert og eventuelt bevilger ekstra. Det er likevel vanlig å snakke om bevilgninger på alle tre nivåer til de formål nivåene har myndighet over. 
Bevilgning blir ofte forvekslet med bevilling  som er en form for løyve eller tillatelse.
Squash under Sentralamerikanske og karibiske leker 2010

Squash under Sentralamerikanske og karibiske leker 2010. Squash var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var tredje gangen som squash var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Mexico ble beste nasjon med fem gullmedaljer foran Colombia med en.
Christian Møinichen Havig

Slekt

Havigs slekt stammet fra gården Havika utenfor Namsos. Han ble i 1854 gift med Dorthea Karstine Nergaard (1831–1915), som kom fra Seierstad på Jøa, og var far til stortingsrepresentant (V) Christian Fredrik Nergaard Havig (1855–1927) og lensmann i Vefsn Thorleiv Nergaard Havig (født 1867).

Liv

Havig ble født på Havika, men i hans barndom flyttet foreldrene til Vikna lenger nord. Bortsett fra omgangsskolen fikk han lite undervisning. Likevel klarte han på egen hånd å lære seg så mye, at han ble antatt som kontorbetjent hos lensmannen i Nærøy og Vikna. Senere ble han ansatt hos en slektning, lensmann Havig i Namsos, som var stortingsmann. Her innehadde han en periode vervet som byens ordfører og forlikskommissær. I 1848 fikk han fast ansettelse som betjent hos sorenskriveren i Namdalen, hvor han ble inntil han i 1858 ble utnevnt til lensmann i Vefsn i Nordland. Denne stillingen beholdt han helt til 1904, da han ble etterfulgt av sin sønn Thorleiv N. Havig.
I 1871 ble Havig valgt til representant for Nordlands amt på Stortinget, og ble gjenvalgt for de følgende stortingsperiodene helt frem til 1888. I perioden 1871–74 var han medlem av Justiskomiteen. I 1875 ble nå medlem av den ordinære Jernbanekomiteen, hvor han fra 1880 var formann. 1874–76 var han sekretær i Odelstinget og senere sekretær i Stortinget. Han var medlem av riksretten 1883–84, en tid som midlertidig president. I 1884 ble han valgt til medlem av den parlamentariske jurykommisjonen, og var lagtingspresident 1885–88.
Havig opptrådte etter unionsoppløsningen i 1905 som tilhenger av republikken. Dette året var han ordfører i Vefsn kommune.
Karur (distrikt)

Demografi

Ved folketellingen i 2011 var det 1 076 588 innbyggere i distriktet, mot 935 686 i 2001. Den urbane befolkningen utgjør 40,33 % av befolkningen.
Barn i alderen 0 til 6 år utgjorde 9,19 % i 2011 mot 11,04 % i 2001. Antallet jenter i den alderen per tusen gutter er 946 i 2011 mot 930 i 2001.
Fylkesvei 2224

Fylkesvei 2224 går mellom Underegga og Sølna bru i Alvdal kommune. Veien er 991 meter lang.
Frem til 2019 hadde veien betegnelsen Fylkesvei 682.
Russlands herrelandslag i ishockey

Historie

Russlands herrelandslag i ishockey erstattet i 1992-1993 Sovjetunionens herrelandslag i ishockey etter en overgangsperiode under navnet OSS. OSS' ishockeylandslag deltok blant annet i OL-turneringen 1992, som laget vant. Russland spilte sin første offisielle kamp den 12. april 1992, og den kampen endte 2-2 mot Sverige i Moskva.
Russlands ishockeylandslag klarte ikke de første årene å dominere den internasjonale ishockeyen som Sovjetunionen, noe som hadde med at de beste spillerne hadde reist til NHL, og dermed ikke alltid var klar for landslagsspill.

Russland i OL

Russland har gjort sitt besta resultat hittil under Nagano-OL 1998, med en andreplass etter finaletap mot Tsjekkia, 0-1. 
Under Vinter-OL 2002 tok laget en bronsemedalje etter seier i bronsefinalen mot Hviterussland med hele 7-2. I semifinalen mot USA tapte laget 2-3. "Lagleder" da var den gamle storspilleren Vjatjeslav Fetisov. I laget fant man også storstjerner som Aleksej Jasjin, Pavel Bure, Pavel Datsjuk og veteranen Igor Larionov. Kaptein var Sergej Fedorov.
2006 tapte laget semifinalen mot Finland med 0-4, efter att ha slått ut Canada i kvartfinalen. Bronsefinalen mot Tsjekkia ble siden tapt med 0-3. Under turneringen viste Russland bra spill. De hadde en av turneringens mest bemerkede spillere i Aleksandr Ovetjkin.

Russland i verdensmesterskapet i ishockey

Russland vant verdensmesterskapet 1993. Dem tok sølv under  Ishockey-VM 2002 i Sverige. Etter 2002, ble de ikke verdensmestere før de tok gull i Ishockey-Vm 2008 i Canada, da de vant etter en storslagen finale 5-4 etter sudden death, og matchvinneren ble Ilya Kovalchuk. Det etterfølgende året i Ishockey-VM i Sveits slo de Canada igjen etter nok en rysare. Denne gangen ble matchvinneren Alexander Radulov som med et av det flotteste målet i turneringen slo inn 2-1 målet, som siden ble seiersmålet. Ilya Kovalchuk vant senere Most Valuable Player-prisen.
Sakkeus

Sakkeus (gresk: Ζακχαῖος – Zakkhaîos) er en person i Bibelen. Historien om ham finnes i Lukasevangeliet kapittel 19. Det fortelles at han var en toller i Jeriko, at han var en rik mann, men at han var liten av vekst. Da Jesus kom til Jeriko, klatret han opp i et morbærfikentre for å kunne se ham. 
Men da Jesus kom forbi treet hvor Sakkeus satt, stoppet han og ba ham komme ned. Dette førte til en samtale hvor Sakkeus erkjente sin egen situasjon, og hvor Jesus siden gjestet tolleren i hans hus, noe som var uhørt etter folkemeningen. 
I Jeriko er det et stort, vakkert utseende firkantet tårn. Tradisjonelt kalles det Huset til Sakkeus. 
Ifølge Clement av Alexandrias bok Stromata fikk Sakkeus navnet Matthias av apostlene og tok plassen etter Judas Iskariot etter Kristi himmelfart. Middelalderens legender identifiserte Sakkeus som St. Amadour og hevdet han var grunnleggeren av klosteret Rocamadour.
Jim Carroll

Litterær karriere

Carroll ga ut sin første diktsamling i 1967, mens han fremdeles var student. I 1970, etter at hans andre diktsamling ble publisert, begynte han å jobbe for Andy Warhol først som dialogforfatter for Warhols filmer, og senere som nestleder for Warhols teater-produksjon.
I 1973 ga Caroll ut sine tredje samling av dikt, Living at the Movies, hos et større og mer kommersielt forlag.
I 1978 ga Carroll ut sitt magnum opus, Basketballdagbøkene. Boken er en samling av redigerte utdrag fra Carrolls dagbok fra alderen 12 til 16, og følger Carrols studentliv, tidlige sexliv, basketballkarriere, hans heroinavhengighet, og narkotikamiljøet i New York i perioden.

Musikk

I 1978 flyttet Carroll til California for å starte et nytt liv etter å kommet seg av heroin. Her startet han bandet "The Jim Carroll Band", et New Wave/Punk Rock band sammen med Steve Linsley (bass), Wayne Woods (trommer), Brian Linsley og Terrell Winn. Bandet er kanskje mest kjent for singelen "People Who Died" fra albumet "Catholic Boy". Sangtittelen var tatt fra tittelen til et dikt av Carrols venn og poet, Ted Berrigan

Død

Carroll døde av et hjerteinfarkt 11. september 2009, dødsfallet ble annonsert to dager senere.
Gravsteinen hans leser "James Dennis Carroll, Poet, 1949-2009. When the Spirit Grows too Large For the Body – Both are Called Home"
Guo Shoujing

Guo Shoujing (født i 1231 i Xingtai i det som i dag er probinsen Hebei i Kina, død i 1316, kinesisk: 郭守敬; pinyin: Guō Shǒujìng; Wade-Giles: Kuo Shou-ching, stilnavn Ruosi / 若思) var en kinesisk astronom, ingeniør og matematiker.

Biografi

Da han var 14 år utviklet Guo Shoujing en vannklokke. I en alder av 16 år begynte han på matematikken og kom til Kubilai Khans observatorium, der han arbeidet med forbedringer av solurets gnomon.  Han kalkulerte årets lengde til 365,2425 dager, en verdi som tilsvarer det som defineres som grunnlaget for den gregorianske kalender som ble utviklet tre århundrer etter. Denne kalenderen ble brukt i 364 år. Han studerte også sfærisk trigonometri.  
Han utviklet 13 astronomiske instrumenter, blant annet  med en oval skive delt i grader og kvartaler av gradene, et redskap som kunne benyttes som astrologisk kompass som kunne hjelpe folk å fastslå nord ved hjelp av stjernene i stedet for magneter, armillarsfærer, ekliptiske teodolitter og andre instrumenter. Han viste seg også å være en fremragende ingeniør ved utformingen av den kunstig anlagte Kunmingsjøen i Beijing som fungerte både som et drikkevannsreservoar og inngikk i transportrutene for levering av korn. Han konstruerte også den aller nordligste del av Keiserkanalen - Tonghui-kanalen (80 km lang).
Han var motstander av astrologisk bruk av astronomien og klarte å foreskrive at forutsigelser av utenomastronomiske hendelser skulle utelukkes fra kalenderberegningene.
Pasay

Pasay (offisielt: City of Pasay; filippinsk: Lungsod ng Pasay)  er en by på øya Luzon i Filippinene. Den ligger i Metro Manila og har 416 522 innbyggere (folketelling 2015).
Byen er inndelt i 201 smådistrikt, barangayer, hvorav alle er klassifiserte som urbane.
Fylkesvei 7906

Fylkesvei 7906 går mellom Storsteinnes og Storhaugen i Balsfjord kommune. Veien er 12,8 km lang. Veien var en del av europavei 6 fram til europaveistrekningen over Høgda ble åpnet.
Frem til 2019 hadde veien betegnelsen fylkesvei 296.
Drammen sykehus

Drammen sykehus er et sykehus i Vestre Viken helseforetak. Tidligere har dette sykehuset hatt navnene Sykehuset Buskerud og Buskerud sentralsykehus.

Historikk

Drammen fikk sitt første sykehus i 1786, og har hatt flere sykehusløsninger etter dette. Sykehuset der det ligger i dag sto ferdig 21. januar 1887. Det opprinnelige bygget besto av en midtbygning med to én-etasjes fløyer. Det opprinnelige bygget ligger inne i dagens bygningsmasse. 
Sykehuset har blitt påbygget og endret flere ganger. Den største utvidelsen var byggingen av sentralblokken i 14 etasjer, ny økonomiblokk, ny varmesentral og renseanlegg, som stod ferdig i 1980.

Organisering

Vestre Viken HF ble etablert 1. juli 2009 da Kongsberg sykehus, Ringerike sykehus, Sykehuset Asker og Bærum og Sykehuset Buskerud ble slått sammen. 
Sykehuset Buskerud HF skiftet navn til Drammen sykehus.

Nytt sykehus

Det har i mange år vært arbeidet for å bygge et nytt sykehus i området. Etter mange utredninger om alternative tomter, falt valget på Gullaug i Lier. Sykehusets visjon var i mange år "Nytt sykehus på Gullaug i 2010". Rett før stortingsvalget i 2009 lovet daværende helseminister Bjarne Håkon Hanssen at sykehuset skulle bygges, og satte av 250 millioner til kjøp av tomt på Gullaug. 
Nytt sykehus på Gullaug ble vraket i desember 2010, og det utredes nå om det kan bygges nytt på den eksisterende tomten i Drammen.
Kammerkoret GNEIS

Kammerkoret GNEIS er basert i Bergen. De fremfører først og fremst ny kormusikk av nålevende, vestnorske komponister. Koret ble stiftet av dirigent Tore Kloster i 2005.
Koret har spilt inn platen Aldri før i 2006 med musikk av Knut Vaage, Magnar Åm, Torstein Aagaard-Nilsen, Eilert Tøsse og Glenn Erik Haugland. Koret har et tett samarbeid med komponister knyttet til vestlandet, og det har urfremført en rekke verk. Bl. a. "Credomotett" av Eilert Tøsse og "Til eit Astrup-bilete" og "Den lange svevnen" av Knut Vaage. Konsertprodusjonen "Feberhett hvisket i mørket"(2011) bestod hovedsakelig av bestillingsverk, og ble fremført som et helhetlig scenisk konsept skapt av scenograf Silje Sandodden Kise.
Kammerkoret GNEIS har hatt flere konsertturneer i Hordaland: "Tonar i vestavind – vestnorsk korpoesi i et Hauge-år" (2008) og "Fra to sider" (2010).
Carl Wilhelm Boeck

Bakgrunn og virke

I sine unge studieår reiste han med den tyske botaniker J. W. P. Hübener til Dovre i 1828. Sånn gikk det til at han fikk mosen Sarcoscyphus Boeckii oppkalt etter seg. Etter cand.med. 1831 var han berglege ved Kongsberg Sølvverk, samt distrikslege i Numedal og Sandsvær 1833-46. I tillegg var han Kongsberg Våpenfabrikks første lege fra 1836 fram til våren 1846. I sitt virke som lege her gjorde han seg bemerket ved at han opererte plastisk på øyelokk og for skjeling.
Han fikk i 1839 det av Stortinget utlyste stipend for å forske på spedalskhet og reiste i 1840 til St. Jørgen hospital i Bergen der han møtte den nytilsatte Daniel Cornelius Danielssen som også ble overlege og en aktet forsker på spedalske. Boeck reiste så til Storbritannia, Paris, Italia, Hellas og Østerrike, og i 1847 utkom avhandlingen Om spedalskhed. De ble begge innvalgt i Det Kongelige Norske Videnskabers Selskab i Trondheim i 1849 og prisbelønt av Det franske akademi med 2000 franc for den franske oversettelse, som ble utført av Boecks datter Kristiane Boeck.
Boeck ble valgt inn som stortingsrepresentant for Kongsberg i 1845 og utdannet seg videre. Han ble lektor i medisin ved Det Kongelige Frederiks Universitet i Kristiania i 1846 samtidig med halvbroren Christian Boeck som var medisinlektor 1828-1840. Wilhelm ble forfremmet til professor i 1851, slik halvbroren ble i 1840. Fra 1850 engasjerte William seg sterkt i å utvikle en kvikksølvfri behandling av syfilis. Teknikken ble kalt syfilisering og Boeck drev egen hudklinikk med teknikken som oppstod med den franske Joseph Alexandre Auzias-Turenne (1812-1870) som ikke hadde fått tillatelse til å eksperimentere på mennesker. Det antas at Louis Pasteur drog veksler på disse studiene da han på 1880-tallet utviklet vaksiner mot rabies.
Brødrene var begge med på å i 1857 stifte Videnskabs-Selskabet i Christiania. Æresdoktor ved Lunds universitet ble Wilhelm i 1868, året før han ble kommandør av St. Olavs Orden og medlem av den franske Æreslegionen. Etter å ha gått av med pensjon i 1869 besøkte han spedalske blant norske emigranter til Amerika, og var en kort tid praktiserende ved Rikshospitalet. Han døde altså i 1875, to år før broren Christian. Hans nevø Cæsar Peter Møller Boeck (1845–1917) overtok ledelsen av hudavdelingen.
Boeck var sønn av Cæsar Læsar Boeck (1766–1832) og Anne Catharina Margareta Peckel (1786–1808). Faren var skogsjef ved Kongsberg Sølvverk og kjøpmann og moren var hans tredje kone, men døde i barselseng det året Wilhelm ble født. Han ble halvbror til zoologiprofessor Christian Boeck (1798–1877) som faren hadde fra et tidligere ekteskap. Wilhelm var også onkel til syfilislegen Cæsar Peter Møller Boeck (1845–1917).
I 1832 giftet Wilhelm seg med Lovise Christence Heuch Barth (1804–82). De hadde flere barn, deriblant Kristiane Boeck Erichsen (1833–1873) gift 1868 med teologen Johan Willoch Erichsen. Kristiane var oldemor til forfatteren Sonja Lid som er mor til forfatter Vetle Lid Larssen.